# Službeni list C 176A/26.

| | ISSN 1977-1088 |
| --- | --- |
| Službeni list
  Europske unije | C 176A |
| | |
| Hrvatsko izdanje | Informacije i objave | Godište 63.26. svibnja 2020. |

ISSN 1977-1088

Službeni list

Europske unije

C 176A

Hrvatsko izdanje

Informacije i objave

Godište 63.26. svibnja 2020.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Revizorski sud |
| 2020/C 176 A/01 | Oglas za slobodno radno mjesto ECA/2020/14 – Glavni tajnik (m/ž) (Funkcijska skupina AD, razred 16) | 1 |

Sadržaj

Stranica

V.   Objave

ADMINISTRATIVNI POSTUPCI

Revizorski sud

2020/C 176 A/01

Oglas za slobodno radno mjesto ECA/2020/14 – Glavni tajnik (m/ž) (Funkcijska skupina AD, razred 16)

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Revizorski sud

| 26.5.2020 | HR | Službeni list Europske unije | CA 176/1 |
| --- | --- | --- | --- |

26.5.2020

HR

Službeni list Europske unije

CA 176/1

---

Oglas za slobodno radno mjesto ECA/2020/14

Glavni tajnik (m/ž)

(Funkcijska skupina AD, razred 16)

(2020/C 176 A/01)

O NAMA

Europski revizorski sud (Sud) vanjski je revizor Europske unije. Uspostavljen je 1975. godine i jedna je od sedam institucija EU-a. Sud ima sjedište u Luxembourgu i zapošljava oko 900 članova revizijskog, pomoćnog i administrativnog osoblja iz svih država članica EU-a.

Sud djeluje kao kolegij 27 članova, po jednog iz svake države članice EU-a. Revizori provjeravaju jesu li sredstva EU-a točno prikazana u računovodstvenoj dokumentaciji, primjenjuje li EU pravilno svoja financijska pravila te ostvaruju li se politikama i programima EU-a predviđeni ciljevi i odgovarajuća vrijednost za uloženi novac.

Sud svojim radom doprinosi unaprjeđenju financijskog upravljanja EU-om te promiče odgovornost i transparentnost. Upozorava na rizike, pruža jamstva, upućuje na nedostatke i uspjehe te daje smjernice donositeljima politika i zakonodavcima EU-a.

Sud predstavlja svoja opažanja i preporuke Europskom parlamentu, Vijeću EU-a, nacionalnim vladama i parlamentima te široj javnosti.

Sud se sastoji od različitih revizijskih vijeća. Njegov organizacijski ustroj omogućava mu prilagođavanje pojedinačnim zadatcima: svi revizori okupljeni su u centraliziranu skupinu iz koje se odabiru i raspoređuju u različita revizijska vijeća u skladu s prioritetima.

Glavni tajnik najviši je dužnosnik među osobljem institucije te ga Sud na taj položaj imenuje na obnovljivi mandat od šest godina. Glavni tajnik odgovoran je za rukovoditeljske i administrativne zadaće u vezi s osobljem u područjima kadrovskih resursa, financija i općih usluga, informacija, radne okoline i inovacija te prevođenja, jezičnih usluga i publikacija. Odgovoran je i za tajništvo Suda. Glavno tajništvo sastoji se od triju uprava.

ŠTO NUDIMO

Revizorski sud odlučio je otvoriti natječaj za radno mjesto glavnog tajnika (m/ž, razred AD 16) u skladu s člankom 2.a Uvjeta zaposlenja ostalih službenika Europske unije. Osoba odabrana za ovo radno mjesto bit će zaposlena u razredu AD 16. Osnovna mjesečna plaća iznosi 18 994 eura. Uz osnovnu plaću, koja podliježe oporezivanju EU-a i koja je oslobođena od nacionalnog oporezivanja, mogu se isplaćivati i određene naknade, kako je utvrđeno Pravilnikom o osoblju.

Odabranoj osobi ponudit će se ugovor na početno razdoblje od šest godina, pri čemu se primjenjuje zakonska dobna granica od 66 godina. Taj se ugovor sporazumno može produljiti jedanput za razdoblje od najviše šest godina.

Kako bi se zajamčila neovisnost, osoba odabrana za ovo radno mjesto najkasnije na dan preuzimanja dužnosti mora biti razriješena svih prethodnih funkcija.

Glavni tajnik odgovara kolegiju Suda kojem je dužan redovito podnositi izvješća o izvršenju svojih dužnosti.

Pod nadzorom kolegija Suda glavni tajnik bit će, među ostalim, odgovoran za sljedeće:

| — | učinkovito i djelotvorno upravljanje administracijom Suda, posebice za izradu i izvršenje proračuna, upravljanje kadrovskim resursima, informacijsku tehnologiju, zgrade i prevođenje; |
| --- | --- |

—

učinkovito i djelotvorno upravljanje administracijom Suda, posebice za izradu i izvršenje proračuna, upravljanje kadrovskim resursima, informacijsku tehnologiju, zgrade i prevođenje;

| — | tajništvo Suda, posebice u pogledu sastavljanja zapisnika sa sastanaka kolegija Suda i čuvanja izvornih nacrta dokumenata Suda, svih odluka Suda i revizijskih vijeća te zapisnika sa sastanaka kolegija Suda i revizijskih vijeća; |
| --- | --- |

—

tajništvo Suda, posebice u pogledu sastavljanja zapisnika sa sastanaka kolegija Suda i čuvanja izvornih nacrta dokumenata Suda, svih odluka Suda i revizijskih vijeća te zapisnika sa sastanaka kolegija Suda i revizijskih vijeća;

| — | slanje obavijesti o dokumentima Suda i njihovu objavu u Službenom listu Europske unije; |
| --- | --- |

—

slanje obavijesti o dokumentima Suda i njihovu objavu u Službenom listu Europske unije;

| — | pružanje pomoći predsjedniku u pripremi sastanaka kolegija Suda te jamčenje poštovanja relevantnih postupaka i odgovarajuće provedbe odluka Suda; |
| --- | --- |

—

pružanje pomoći predsjedniku u pripremi sastanaka kolegija Suda te jamčenje poštovanja relevantnih postupaka i odgovarajuće provedbe odluka Suda;

| — | izvršavanje ovlasti povjerenih tijelu za imenovanje, osim u slučajevima u kojima ih kolegij Suda izričito zadržava za sebe; |
| --- | --- |

—

izvršavanje ovlasti povjerenih tijelu za imenovanje, osim u slučajevima u kojima ih kolegij Suda izričito zadržava za sebe;

| — | izvršavanje ovlasti dužnosnika za ovjeravanje na osnovi delegiranja u skladu s primjenjivim odredbama Suda i Financijske uredbe (1). |
| --- | --- |

—

izvršavanje ovlasti dužnosnika za ovjeravanje na osnovi delegiranja u skladu s primjenjivim odredbama Suda i Financijske uredbe (1).

ŠTO TRAŽIMO

I.   Kriteriji prihvatljivosti

1.   Uvjeti zapošljavanja

U skladu s člankom 12. Uvjeta zaposlenja ostalih službenika Europske unije kandidati i kandidatkinje na dan podnošenja prijave moraju:

| — | biti državljani jedne od država članica Europske unije; |
| --- | --- |

—

biti državljani jedne od država članica Europske unije;

| — | uživati sva građanska prava; |
| --- | --- |

—

uživati sva građanska prava;

| — | imati ispunjene sve zakonske obveze u pogledu vojne službe; i |
| --- | --- |

—

imati ispunjene sve zakonske obveze u pogledu vojne službe; i

| — | dostaviti odgovarajuće dokaze o prikladnosti za obavljanje dužnosti. |
| --- | --- |

—

dostaviti odgovarajuće dokaze o prikladnosti za obavljanje dužnosti.

2.   Razina obrazovanja

U skladu s člankom 5. Pravilnika o osoblju, potrebno je imati:

| i. | razinu obrazovanja koja odgovara završenom sveučilišnom studiju potvrđenu diplomom ako je redovno trajanje studija četiri godine ili više; ili |
| --- | --- |

i.

razinu obrazovanja koja odgovara završenom sveučilišnom studiju potvrđenu diplomom ako je redovno trajanje studija četiri godine ili više; ili

| ii. | razinu obrazovanja koja odgovara završenom sveučilišnom studiju potvrđenu diplomom i odgovarajuće radno iskustvo od najmanje jedne godine ako je redovno trajanje studija najmanje tri godine; ili |
| --- | --- |

ii.

razinu obrazovanja koja odgovara završenom sveučilišnom studiju potvrđenu diplomom i odgovarajuće radno iskustvo od najmanje jedne godine ako je redovno trajanje studija najmanje tri godine; ili

| iii. | ako je opravdano interesom službe, stručno osposobljavanje istovrijedne razine. |
| --- | --- |

iii.

ako je opravdano interesom službe, stručno osposobljavanje istovrijedne razine.

3.   Radno iskustvo

Potrebno je najmanje 18 godina dokazivog radnog iskustva nakon stjecanja prethodno navedene razine obrazovanja, uključujući najmanje 8 godina iskustva upravljanja resursima određene organizacije.

4.   Poznavanje jezika

Zbog prirode poslova koji se obavljaju potrebno je vrlo dobro poznavanje engleskog
  i
  francuskog jezika, radnih jezika Suda. Stoga na oba jezika razumijevanje te usmeno i pismeno izražavanje moraju biti najmanje na razini C1.

Poznavanje dodatnih jezika EU-a bit će prednost.

Kako biste odredili razinu poznavanja stranih jezika, posjetite internetsku stranicu:

http://europass.cedefop.europa.eu/hr/resources/european-language-levels-cefr

II.   Kriteriji predodabira

| — | Više od 10 godina iskustva u međunarodnom i višekulturnom okruženju; |
| --- | --- |

—

Više od 10 godina iskustva u međunarodnom i višekulturnom okruženju;

| — | više od 8 godina iskustva upravljanja resursima određene organizacije; |
| --- | --- |

—

više od 8 godina iskustva upravljanja resursima određene organizacije;

| — | dokazana sposobnost davanja doprinosa djelotvornom upravljanju određenom organizacijom; |
| --- | --- |

—

dokazana sposobnost davanja doprinosa djelotvornom upravljanju određenom organizacijom;

| — | iskustvo u uvođenju promjena i sudjelovanju u inovativnim projektima; |
| --- | --- |

—

iskustvo u uvođenju promjena i sudjelovanju u inovativnim projektima;

| — | dokazana sposobnost upravljanja složenim organizacijskim projektima i njihove uspješne realizacije; i |
| --- | --- |

—

dokazana sposobnost upravljanja složenim organizacijskim projektima i njihove uspješne realizacije; i

| — | dokazano poznavanje institucijskog i financijskog okvira EU-a. |
| --- | --- |

—

dokazano poznavanje institucijskog i financijskog okvira EU-a.

III.   Kriteriji odabira

| — | izvrsna sposobnost donošenja i provođenja strategije, kao i utvrđivanja ciljeva i rezultata koje je potrebno ostvariti te izvješćivanja o njima; |
| --- | --- |

—

izvrsna sposobnost donošenja i provođenja strategije, kao i utvrđivanja ciljeva i rezultata koje je potrebno ostvariti te izvješćivanja o njima;

| — | izvrsno poznavanje rukovodstvenih metoda; |
| --- | --- |

—

izvrsno poznavanje rukovodstvenih metoda;

| — | izvrsna sposobnost vođenja i motiviranja višejezičnih i višekulturnih timova, prepoznavanja i jačanja kadrovskog potencijala te rješavanja sukoba; |
| --- | --- |

—

izvrsna sposobnost vođenja i motiviranja višejezičnih i višekulturnih timova, prepoznavanja i jačanja kadrovskog potencijala te rješavanja sukoba;

| — | sposobnost predvođenja rukovodećeg kadra uprave ili institucije koja stalno teži unaprjeđenju svojih usluga i službi; |
| --- | --- |

—

sposobnost predvođenja rukovodećeg kadra uprave ili institucije koja stalno teži unaprjeđenju svojih usluga i službi;

| — | izvrsne međuljudske i komunikacijske vještine; i |
| --- | --- |

—

izvrsne međuljudske i komunikacijske vještine; i

| — | izražena sposobnost izgradnje čvrstih odnosa s dionicima: pregovaračke vještine, taktičnost i diplomacija. |
| --- | --- |

—

izražena sposobnost izgradnje čvrstih odnosa s dionicima: pregovaračke vještine, taktičnost i diplomacija.

POSTUPAK ODABIRA

U svrhu ocjenjivanja kandidata i kandidatkinja koji ispunjavaju uvjete prihvatljivosti na temelju kriterija navedenih u ovom oglasu za slobodno radno mjesto osnovat će se povjerenstvo za odabir sastavljeno od članova upravnog odbora suda (u daljnjem tekstu: povjerenstvo).

(a)   Faza predodabira

Povjerenstvo će najprije ocijeniti i usporediti razinu obrazovanja, radno iskustvo i vještine svih kandidata i kandidatkinja koji ispunjavaju uvjete prihvatljivosti, i to na temelju informacija iz njihovih prijava (vidjeti kriterije predodabira u prethodnom dijelu teksta). Povjerenstvo će zatim na temelju tih ocjena sastaviti popis od najviše 12 najprikladnijih kandidata i kandidatkinja koji će biti pozvani na razgovor.

Budući da se ta prva faza odabira temelji na komparativnom ocjenjivanju, ispunjavanje kriterija navedenih u ovom oglasu za slobodno radno mjesto ne jamči automatski prolaz u sljedeću fazu postupka.

(b)   Faza odabira

Povjerenstvo će u svrhu ocjenjivanja najprikladnijih kandidata i kandidatkinja s njima obaviti razgovor, ali i primijeniti druge metode koje ocijeni primjerenima (vidjeti kriterije odabira u prethodnom dijelu teksta).

Na temelju rezultata iz faze odabira sastavit će se uži popis kandidata i kandidatkinja, navedenih abecednim redom, koji će biti predloženi kolegiju Suda.

Kolegij Suda na temelju tih rezultata može pozvati kandidate i kandidatkinje s tog popisa na drugi razgovor ili izravno odlučiti imenovati jednoga ili jednu od njih na radno mjesto iz ovog oglasa.

PRIJAVE

Rok za podnošenje prijava istječe 7. srpnja 2020. u 12 sati (po srednjoeuropskom vremenu).

Prijave je potrebno sastaviti na engleskom ili francuskom jeziku i podnijeti isključivo popunjavanjem elektroničkog obrasca koji je dostupan na kraju oglasa za slobodno radno mjesto (EN ili FR) objavljenog na internetskoj stranici Suda posvećenoj prilikama za zapošljavanje (pod rubrikom „Open positions”).

https://www.eca.europa.eu/hr/Pages/JobOpportunities.aspx#page-search---index---lang---en_US

Prijavi je potrebno priložiti sljedeće dokumente (na engleskom ili francuskom jeziku):

| — | motivacijsko pismo (ne duže od tri stranice); |
| --- | --- |

—

motivacijsko pismo (ne duže od tri stranice);

| — | ažurirani životopis (ne duži od pet stranica) sastavljen u predlošku „Europass” s točno navedenim datumima za svaku stavku (vidjeti: http://europass.cedefop.europa.eu). |
| --- | --- |

—

ažurirani životopis (ne duži od pet stranica) sastavljen u predlošku „Europass” s točno navedenim datumima za svaku stavku (vidjeti: http://europass.cedefop.europa.eu).

Valja napomenuti da će se pri ocjenjivanju prijava u fazi provjere ispunjavanja uvjeta prihvatljivosti i fazi predodabira u obzir uzeti samo informacije navedene u životopisu i motivacijskom pismu.

Pojedinosti navedene u prijavi smatrat će se istinitima i točnima te će stoga biti obvezujuće za kandidate i kandidatkinje.

Ako se to ocijeni potrebnim, kandidati i kandidatkinje moraju na zahtjev dostaviti pisani dokaz o svojoj razini obrazovanja, radnom iskustvu i poslovima koje trenutačno obavljaju.

Sve prijave koje ne budu sastavljene u skladu sa svim navedenim uputama bit će odbačene.

POLITIKA ZAPOŠLJAVANJA

U skladu s politikom Suda o jednakim mogućnostima i člankom 1.d Pravilnika o osoblju Sud pozdravlja različitost i promiče jednake mogućnosti. Sud prihvaća prijave bez diskriminacije po bilo kojoj osnovi i poduzima mjere kojima se jamči zapošljavanje ravnomjernog broja muškaraca i žena, kako je propisano člankom 23. Povelje Europske unije o temeljnim pravima. S obzirom na slabu zastupljenost žena na višim rukovodećim položajima Sud osobito poziva kandidatkinje da se prijave za ovo radno mjesto. U slučaju jednakih kvalifikacija i postignuća prednost će se dati kandidatkinji. Sud također poduzima mjere za postizanje ravnoteže između poslovnog i privatnog života.

Ako je za vaše sudjelovanje u postupku odabira potrebno osigurati posebne uvjete (zbog određenog hendikepa ili invaliditeta), molimo da nas o tome na vrijeme obavijestite slanjem poruke na ECA-Recrutement@eca.europa.eu

ZAŠTITA PODATAKA

Sud poduzima sve potrebne mjere da zajamči da se osobni podatci kandidata i kandidatkinja obrađuju u skladu s Uredbom (EU) 2018/1725 Europskog parlamenta i Vijeća (2).

Prijave će se obraditi u najstrožoj povjerljivosti.

Dodatne informacije dostupne su u posebnoj izjavi o zaštiti osobnih podataka (tzv. izjava o privatnosti) u vezi sa zapošljavanjem na sljedećoj adresi: https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_HR.PDF

ZAHTJEV ZA PONOVNO RAZMATRANJE PRIJAVE – ŽALBE I PRAVNI LIJEKOVI – PRITUŽBE EUROPSKOM OMBUDSMANU

U slučaju da u fazi predodabira u ovom postupku ocijenite da vam je određenom odlukom nanesena šteta, možete poduzeti korake navedene u nastavku.

I.   Zahtjev za ponovno razmatranje odluke koju je donijelo povjerenstvo za odabir

Možete podnijeti obrazloženi pisani zahtjev za ponovno razmatranje odluke koju je donijelo povjerenstvo. Takav je zahtjev potrebno podnijeti u roku od deset dana od slanja obavijesti o odluci koju osporavate na sljedeću adresu: ECA-Recours@eca.europa.eu

II.   Žalbe

U skladu s člankom 90. stavkom 2. Pravilnika o osoblju, na odluku Suda o odbacivanju vaše prijave možete uložiti žalbu u roku od tri mjeseca od slanja obavijesti o odluci koju osporavate. Žalbu je potrebno uputiti na sljedeću adresu:

| Predsjednik Suda |
| --- |
| Europski revizorski sud |
| 12, rue Alcide De Gasperi |
| L-1615 Luxembourg |
| LUKSEMBURG |

Predsjednik Suda

Europski revizorski sud

12, rue Alcide De Gasperi

L-1615 Luxembourg

LUKSEMBURG

III.   Pravni lijek

U skladu s člankom 91. Pravilnika o osoblju, ako se vaša žalba odbaci i tom vam se odlukom nanese šteta, možete podnijeti pravni lijek Sudu Europske unije. Pravni lijek mora podnijeti odvjetnik u roku od tri mjeseca od slanja obavijesti o odbacivanju žalbe.

IV.   Pritužbe Europskom ombudsmanu

Ako smatrate da je Europski revizorski sud nepravilno postupio pri obradi vaše prijave, imate pravo podnijeti pritužbu Europskom ombudsmanu nakon što ste prethodno stupili u kontakt s Revizorskim sudom u svrhu rješavanja spora. Predmetnu pritužbu potrebno je podnijeti u pismenom obliku u roku od dvije godine od saznavanja relevantnih činjenica. Na internetskim stranicama Europskog ombudsmana dostupan je elektronički obrazac za podnošenje pritužbe. Podnošenjem pritužbe Europskom ombudsmanu ne produžuju se prethodno navedeni rokovi za pravni lijek.

---

(1)  Uredba (EU, Euratom) 2018/1046 Europskog parlamenta i Vijeća 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).

(2)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---